《陆亨宇以风鉴自温钱二阁老幕中至》
明代·何吾驺

岂有持梁剌齿肥，宰官如现丈人机。但令夜抱九仙骨，肯羡朝人一品衣。

面目西来真亦幻，云山南去是耶非。鹓鸾腐鼠都休问，来岁于今归未归。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。